Cheetahs maak Sharks mak | Nuus24
Cheetahs maak Sharks mak
Anja CarstensDurban - Die Cheetahs het Durban een van hulle gunsteling kuierplekke gemaak met ’n oorwinning van 25-20 oor die Sharks.Die heelagter van die Cheetahs, Riaan Viljoen, was beslis een van die spelers van die wedstryd.Eers het hy ‘n hoë bal gevang en van sy eie 22-meter-lyn deur die hele Sharks-span gehardloop om ‘n drie te druk. En in die tweede helfte het hy met twee lang strafskoppe geslaag.Rory Kockott het nie 'n goeie dag met sy skopskoen gehad nie, met drie strafskoppe wat gemis is.Die agsteman Ryan Kankowski het 'n beter wedstryd gehad en 'n paar keer deur die Cheetahs se verdediging gebreek wat later 'n drie meegebring het.Die telbord het deurgaans wipplank gery maar die manne van Bloemfontein het aan dié wedstryd meer met die bal reggekry as hul teenstanders.Die Cheetahs speel volgende Saterdag teen die Highlanders in Bloemfontein en die Sharks speel teen die Crusaders in Nieu-Seeland.Puntemakers: Sharks: Drie: Ryan Kankowski Doelskoppe: Rory Kockott Stafskoppe: Rory Kockott (5) Cheetahs: Drieë: Riaan Viljoen Doelskoppe: Naas Olivier (1) Strafskoppe: Naas Olivier (3) Riaan Viljoen (2) Skepskop: Naas Olivier- Nuus24 Lees meer oor: super14 | sharks | cheetahs VOLGENDE OP NUUS24X